stanford-oval/wikipedia huggingface dataset:
Amritsarin verilöyly
Tapahtumat

Osa uhreista oli paikalla protestoidakseen Intian brittihallintoa vastaan. Moni oli kuitenkin paikalla punjabilaisen uskonnollisen juhlan vuoksi, eivätkä he tienneet brittien kieltäneen suuret kokoontumiset.
Tapahtumapaikka Jalliananwala Bagh on noin 200 metrin levyinen rajattu alue, josta on vain vähän ulospääsyteitä. Dyerin komentamat sotilaat olivat gurkhia ja sikhejä. Dyer käski sotilaita lataamaan kivääriensä lippaat useaan kertaan, ja heidät määrättiin ampumaan tappaakseen. Ampuminen kesti 10–15 minuuttia, kunnes panokset alkoivat loppua.
Brittien antama virallinen arvio on 379 kuollutta ja 1 100 loukkaantunutta. Lääkäri Smith puhuu 1 526 kaatuneesta ja haavoittuneesta. Intian kansalliskongressi puolestaan ilmoittaa uhreja olleen yli 1 500, josta kuolleita noin tuhat.
Seuraukset

Britit olivat jo alkuvuonna 1919 säätäneet Intiassa lain, jolla rajoitettiin sananvapautta ja intialaisten oikeusturvaa. He olivat myös korottaneet veroja. Verilöyly vahvisti intialaisissa entisestään brittiläisen Intian vastustusta, ja tapahtumaa pidetään merkittävänä sysäyksenä intialaisen itsenäisyysliikkeen syntyyn. Brittihallinnon nähtiin menettäneen maineensa oikeudenmukaisena ja soveliaana. Intialainen runoilija ja nobelisti Rabindranath Tagore luopui ritarinarvostaan, ja itsenäisyysaktivisti Mohandas Gandhi palautti briteiltä saamansa mitalit ja vaati järjestelmän muuttamista. Vaatimuksista seurasi Gandhin johtaman itsenäisyysliikkeen aktiivisen toiminnan kiihtyminen.
Britannian hallitus määräsi Dyerin ennenaikaiselle eläkkeelle, vaikka parlamentin ylähuone seisoikin hänen takanaan.
Anastasius III

| Anastasius III |
| --- | --- |

Henkilötiedot
Syntynyt: n. 865 Rooma
Kuollut: 913 Rooma
Paavi
Paavius alkoi:  kesä-syyskuu 911
Paavius päättyi:  kesä-elokuu 913
Edeltäjä:  Sergius III
Seuraaja:  Lando
Anastasius III (n. 865–913) oli paavina kesä–syyskuusta 911 kesä–elokuulle 913. Hän oli roomalainen syntyjään, ja hänen väitetään olleen paavi Sergius III:n avioton poika. Anastasiuksen valinta paaviksi on osa ajanjaksoa ja tapahtumaketjua, jota sanotaan pornokratiaksi.
Ananda-temppeli

Anandan temppeli
Anandan temppeli (burmaksi အာနန္ဒာဘုရား on buddhalainen temppeli Baganissa Myanmarissa. Temppeli rakennettiin vuonna 1105 Bagan-dynastian kuningas Kyansitthan hallintokaudella. Temppeli restauroitiin perusteellisesti sen vaurioiduttua merkittävästi maanjäristyksessä vuonna 1975. Temppelin 900-vuotisjuhlien yhteydessä rakennuksen tornien kärjet kullattiin. Temppeli on ristinmuotoinen, siinä on useita, ylöspäin kapenevia kattotasanteita. Ylimpänä on pieni pagodi, jonka huipulla on hti, sateenvarjon muotoinen koriste 51 metriä maan pinnan yläpuolella. Keskusaukio on 53 metriä leveä molempiin suuntiin.
Aiheesta muualla

Kuvia tai muita tiedostoja aiheesta Ananda-temppeli Wikimedia Commonsissa
Analemma

New Jerseyssä Yhdysvalloissa iltapäivisin kuvattu analemma.
Lontoon Greenwichin kello 12.00:n analemma korkeus- ja leveysvaihteluineen.
Analemma on käyrä, joka kuvaa Auringon sijaintia Maan taivaalla eri päivinä samaan kellonaikaan. Auringon sijainnit saadaan havainnoitua kameralla, joka ottaa kuvan täsmälleen samasta paikasta monta kertaa vuodessa. Analemma voidaan piirtää myös laskennallisesti.
Maan analemma on kahdeksikko, jonka toinen silmukka on toista suurempi. Käyrän muoto johtuu Maan akselin kaltevuudesta ja Maan nopeuden vaihtelusta radallaan Auringon ympäri. Maan akselin kaltevuuden seurauksena Aurinko on analemman korkeimmassa kohdassa kesällä ja alimmassa kohdassa talvella. Silmukoiden kokoero aiheutuu Maan radan elliptisyydestä, joka on seuraus Maan ratanopeuden vaihtelusta. Eri leveysasteilla havaitut analemmat ovat hiukan erimuotoisia, kuten myös samalla paikalla eri kellonaikoina havaitut.
Myös muilla planeetoilla on omat analemmansa. Koska niillä on omanlaisensa akselin kaltevuudet ja kiertoradat, myös niiden analemmat ovat erilaisia kuin Maan. Esimerkiksi Marsin ja Saturnuksen analemmat ovat pisaran muotoisia, ja Jupiterin analemma on elliptinen.
Aiheesta muualla

Kuvia tai muita tiedostoja aiheesta Analemma Wikimedia Commonsissa
Anastasius I (paavi)

| Anastasius I |
| --- | --- |

Henkilötiedot
Syntynyt: Rooma
Kuollut: 19. joulukuuta 401 Rooma
Paavi
Paavius alkoi:  27. marraskuuta 399
Paavius päättyi:  19. joulukuuta 401
Edeltäjä:  Siricius
Seuraaja:  Pyhä Innocentius I
Pyhä Anastasius I  (k. 19. joulukuuta 401) oli paavina 27. marraskuuta 399 – 19. joulukuuta 401. Hän julisti Origeneen kirjoitukset harhaoppisiksi pian sen jälkeen kun ne oli käännetty latinaksi.  Hänen ystävänsä Hieronymus kuvaa häntä pyhänä miehenä, joka oli köyhyydessään rikas.
Teuvo Andelmin

Teuvo Andelmin (s. 22. huhtikuuta 1948) on suomalainen jalkapalloilija ja jääkiekkoilija.
Keskikentällä pelannut Andelmin edusti Turun Palloseuraa 1965–1974. Hänen noustessa edustusjoukkueen kokoonpanoon TPS pelasi vielä 1. divisioonassa mutta nousi heti seuraavaksi kaudeksi mestaruussarjaan. Andelmin voitti TPS:ssa kolme Suomen mestaruutta 1968, 1971 ja 1972 sekä kolme A-juniorien Suomen mestaruutta 1964, 1965 ja 1966lähde?. Päätettyään uransa Turun Palloseurassa hän pelasi vielä vuosina 1975–1981 Hirvensalon Heitossa toista ja kolmatta divisioonaa. Kaikkiaan Andelmin pelasi 9 kauden aikana 171 pääsarjatason ottelua, joissa hän teki 40 maalia.
Andelmin pelasi vuonna 1969 maajoukkueessa kaksi A-maaottelua.
Jalkapallon ohella Andelmin pelasi jonkin aikaa myös jääkiekkoa. Hän pelasi Turun Palloseurassa kaksi kautta SM-liigassa vuosina 1966–1968 ja sai SM hopeaa.
Ananuri

Näkymä Ananurin linnoituksesta järvelle.
Ananuri on linnoitus Aragvi-joen varrella Dušetin piirikunnassa Mtskheta-Mtianetin hallintoalueella Georgiassa. Se sijaitsee 66 kilometriä maan pääkaupungista Tbilisistä pohjoiseen Georgian sotilastien varrella Žinvalin tekojärven äärellä.
Linnoitus on rakennettu 1600- ja 1700-luvuilla. Se kuului Aragvin herttuoille, jotka hallitsivat aluetta jo 1200-luvulla. Linnoituksen luona on käyty useita taisteluita: vuonna 1739 Ksanin herttua Šamše sytytti linnoituksen palamaan ja murhasi Aragvin herttuan ja hänen koko perheensä, ja neljä vuotta myöhemmin alueen talonpojat surmasivat hallitsijansa ja kutsuivat Kartlin kuningas Teimuraz II:n hallitsemaan aluetta.
Alun perin linnoituksessa oli kaksi osaa, ja vain niistä ylempi on säilynyt hyvin. Se kohoaa nykyisin yhdeksän kilometriä tekojärven yläpuolella, mutta rakentamisen aikaan järveä ei ollut. Linnoituksen korkein torni tunnetaan nimellä Šeupovari ja se on rakennettu 1600-luvulla.
Ananuri
Aiheesta muualla

Kuvia tai muita tiedostoja aiheesta Ananuri Wikimedia Commonsissa
Kuvia Ananurista
Philip Aminoff

Philip Gustav Aminoff (s. 6. lokakuuta 1962 Helsinki) on suomalainen ekonomi, yrittäjä, yritysjohtaja ja hallitusammattilainen.
Perhe

Aminoffin isovanhemmat ovat yritysjohtaja Cecil Aminoff ja Dorrit Greuling. Kauppaneuvos Walter Greuling on Aminoffin isoisoisä.
Koulutus

Aminoff valmistui kauppatieteiden maisteriksi Svenska Handelshögskolanista vuonna 1986 ja suoritti MBA-tutkinnon Ranskassa, Fontainebleaun Inseadissa vuonna 1990.
Kunnianosoitukset

Kunniatohtori, Hanken, 2024
Siikajoen risti diplomilla, Uudenmaan prikaati, 2022
Merivoimien reservin ansioristi, 2022
Kultainen ansiomitali, Perheyritysten liitto, 2012
Ruotsinkielinen kauppakorkeakoulu Hanken myönsi Aminoffille kauppatieteiden kunniatohtorin arvon lokakuussa vuonna 2024.
Ritarikunnat

Johanniittain ritarikunta, kunniakomentaja, 2023
Valkoisen Ruusun ritarikunta komentaja, 2021
Johanniittain ritarikunta, oikeuden ritari, 2008
Johanniittain ritarikunta, ritari, 1995
Tasavallan presidentti Sauli Niinistö myönsi Aminoffille Suomen Valkoisen Ruusun komentajamerkin vuonna 2021.
Aiheesta muualla

Aminoffin haastattelu Interpersona.fi-sivustolla (Arkistoitu – Internet Archive)
Anarkia = evoluutio

| Anarkia = evoluutio: Usko, tiede ja Bad Religion> Anarchy Evolution: Faith Science & Bad Religion In A World Without God |
| --- | --- |

Alkuperäisteos
Kirjailija:  Greg Graffin, Steve Olson
Kieli:  englanti
Genre:  muistelmat
Ulkoasu:  2010
Suomennos
Suomentaja:  Tarja Lipponen
Kustantaja:  Like
Julkaistu:  2011
Ulkoasu:  sidottu
Sivumäärä:  287
ISBN:  978-952-01-0566-2
Löydä lisää kirjojaKirjallisuuden teemasivulta
Anarkia = evoluutio: Usko, tiede ja Bad Religion (engl. Anarchy Evolution: Faith Science & Bad Religion In A World Without God) on vuonna 2010 ilmestynyt Greg Graffinin kirja. Teoksessa Graffin kuvaa musiikillisen uransa alkua ja oman luontoon perustuvan todellisuuskäsityksensä kehitystä.
Aiheesta muualla

Jende Huang: Anarchy Evolution. The Humanist. (englanniksi)
Jaakko Launimaa: LIKE tapasi punktohtori Greg Graffinin Ilosaarirockissa 2010.
Jouko Kämäräinen: Anarkia = evoluutio (Arkistoitu – Internet Archive). Elonkehä 19.4.2011.
Hannu Purola: Anarkistiprofessorin hyvä ja huono uskonto. Ilkka 8.7.2011.
Riitta Hänninen: Bad Religion ja tiede anarkistisina instituutioina. Agricola 1.11.2011.
Toni Ahvenainen: Miten evoluutiosta ja uskonnosta oikein pitäisi puhua? (Arkistoitu – Internet Archive) Aamulehti 2.11.2011.
RMS Andania (1921)

| RMS Andania |
| --- | --- |

Tyyppi:  linjalaiva
Lippuvaltio:   Yhdistynyt kuningaskunta
Kotipaikka:  Southampton
Omistaja:  Cunard Line
Rakennustelakka:  Hawthorn Leslie and Company, Newcastle, Yhdistynyt kuningaskunta
Rakennusnumero:  500
Vesillelasku:  1. marraskuuta 1921
Neitsytmatka:  1. kesäkuuta 1922
Status:  uponnut Saksan laivaston sukellusveneen UA torpedoimana 16. kesäkuuta 1940
Tekniset tiedot
Kansien määrä:  2
Pituus:  164,0 m
Leveys:  19,9 m
Bruttovetoisuus (GT):  13 950
Koneisto:  kahteen akseliin kytketty turbiinimoottori
Koneteho:  8 500 shp kW
Nopeus:  15 kn
Matkustajia:  484 Cabin ja 1222 3. luokan matkustajaa
Miehistö:  270
RMS Andania oli Cunard Linen omistama höyrylaiva. Laiva rakennettiin Hawthorn Leslie and Companyn telakalla Newcastlessa. Sen vesillelasku tapahtui 1. marraskuuta 1921 telakkanumerolla 500, ja se valmistui 24. toukokuuta seuraavana vuonna. Neitsytmatkalleen alus lähti 1. kesäkuuta Southamptonista Montrealiin.
Alus siirrettiin 1925 Hampurin ja New Yorkin väliselle reitille ja 1927 Liverpool-Glasgow-Belfast-Quebec-Montreal-reitille, joka liittyi Anchor-Donaldson Linen reitteihin.
Toisen maailmansodan uhatessa alus varustettiin apuristeilijäksi (engl. Armed Merchant Cruiser, AMC) syyskuussa 1939. Alus otettiin laivaston palvelukseen 28. lokakuuta, jolloin se oli aseistettu kahdeksalla 152 millimetrin tykillä ja kahdella kolmen tuuman (76 mm) ilmatorjuntatykillä. Aluksen päälliköksi määrättiin 18. syyskuuta alkaen Donald Keppel Bain. Alus sijoitettiin valvomaan pohjoisia vesialueita osana niin kutsuttua Northern Patrolia.
Saksan laivaston sukellusveneen UA laukaisema torpedo osui alukseen 16. kesäkuuta 1940 230 merimailia länsiluoteeseen Färsaarilta. Alus upposi hitaasti, ja islantilainen troolari Skallagrimur pelasti aluksen miehistön. Troolari lähti kuljettamaan miehistöä Hulliin, mutta kohdatessaan puolitoista vuorokautta myöhemmin hävittäjä HMS Foresterin miehistö siirrettiin hävittäjälle. Ainoastaan kaksi aluksen miehistöstä loukkaantui aluksen upotessa.
Initials B.B.

| Initials B> B. Serge Gainsbourg |
| --- | --- | --- |

Studioalbumin tiedot
 Julkaistu: 1968
 Tuottaja(t): Claude Dejacques
 Tyylilaji: chanson, kamaripop
 Kesto: 31.00
 Levy-yhtiö: Philips
Serge Gainsbourgin muut julkaisut
| Bonnie and Clyde 1968 | Initials B.B. 1968 | Jane Birkin/Serge Gainsbourg 1969 |
Initials B.B. on ranskalaisen muusikon Serge Gainsbourgin vuoden 1968 albumi. Albumi nauhoitettiin vuosien 1965 ja 1968 välillä kolmella eri lontoolaisstudiolla, lukuun ottamatta kappaletta ”Bonnie ja Clyde”, joka nauhoitettiin Pariisissa. Rolling Stonen ranskankielinen painos nimesi albumin sadan albumin joukosta 14. parhaimmaksi ranskalaiseksi rockalbumiksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Initials B.B. | 3.35 |  |  |  |  |  |  |  |
| 2. | Comic Strip | 2.12 |  |  |  |  |  |  |  |
| 3. | Bloody Jack | 2.05 |  |  |  |  |  |  |  |
| 4. | Docteur Jekyll et Monsieur Hyde | 1.56 |  |  |  |  |  |  |  |
| 5. | Torrey Canyon | 2.43 |  |  |  |  |  |  |  |
| 6. | Shu Ba du Ba Loo Ba | 2.08 |  |  |  |  |  |  |  |
| 7. | Ford Mustang | 2.40 |  |  |  |  |  |  |  |
| 8. | Bonnie and Clyde | 4.18 |  |  |  |  |  |  |  |
| 9. | Black and White | 2.10 |  |  |  |  |  |  |  |
| 10. | Qui Est ”In” Qui Est ”Out” | 2.14 |  |  |  |  |  |  |  |
| 11. | Hold-Up | 2.20 |  |  |  |  |  |  |  |
| 12. | Marilu | 2.33 |  |  |  |  |  |  |  |
Arvostelut

AllMusic:
Aiheesta muualla

Initials B.B. Discogsissa. (englanniksi)
Andersin

Andersin on sukunimi, joka on johdettu patronyymisestä ruotsalaisesta henkilönnimestä Anders. Suvun ydinaluetta ovat vanhastaan Pohjois-Savo, Pohjois-Karjala ja Inkerinmaa. Suvun kantaisä ja nimenantaja oli muuan Erik Andersson (Eerik Antinpoika, 1667–1740), joka toimi rykmentinkirjurina Narvassa, sittemmin Käkisalmessa ja lopulta kruununvoutina Pohjois-Karjalassa. Hän näkyy alkaneen käyttää nimeä Andersin aivan 1700-luvun alkuvuosina. Erik Andersson solmi avioliiton 1694 Gertrud Elisabet Henrikintytär Cornelian (1673–1741) kanssa.
Tunnettuja nimenkantajia:
Einar Anttinen, vuoteen 1906 Andersin (1876–1962), suomalainen lääkintöneuvos, Emil Frithiof Andersinin poika
Ernst Andersin (1856–1926), suomalainen insinööri ja merenkulkuneuvos
Emil Frithiof Andersin (1843–1906), suomalainen senaattori, valtiopäivämies ja kihlakunnantuomari
Fredrik Alexander Andersin (1824–1889), suomalainen upseeri, Postihallituksen pääjohtaja 1872–1887
Hanna Andersin (1861–1914), suomalainen rehtori ja oppikirjojen julkaisija
Hans ”Hasse” Andersin (1930-2010), Teknillisen korkekoulun tietotekniikan professori
Harald Andersin (1883–1936), suomalainen arkkitehti
Henrik Andersin, yksi Evli-pankin perustajista ja pääomistajista
Karl Odert Andersin (1854–1891), juristi ja Savonlinnan pormestari
Otto Andersin (1866–1940), suomalainen kirjankustantaja
Peik Andersin (s. 1965), suomalainen ratsastuskouluyrittäjä ja kilparatsastaja
Soini Andersin (1906–1985), suomalainen nyrkkeilijä
Ukko Andersin (1869–1939), suomalainen juristi ja päätoimittaja
Waldemar Andersin (1870–1921), suomalainen arkkitehti
Walter Andersin (1871–1944), senaattori, korkeimman oikeuden jäsen, kansanedustaja, Emil Frithiof Andersinin poika.
An Essay Concerning Human Understanding

An Essay Concerning Human Understanding (”Tutkielma inhimillisestä ymmärryksestä”) on John Locken kirjoittama filosofinen tutkielma, joka julkaistiin vuonna 1689. Se käsittelee inhimillisen tietämyksen ja ymmärryksen perusteita. Teos on toinen Locken pääteoksista teoksen Two Treatises of Government ohella.
Locke kuvaa ihmismielen olevan syntyessään tyhjässä tilassa (tabula rasa) ja täyttyvän myöhemmin kokemuksen kautta. Tutkielma oli yksi uuden ajan filosofian empirismin päälähteistä ja vaikutti moniin valistusfilosofeihin, kuten David Humeen ja George Berkeleyhin.
Locke luonnosteli teoksen kahdeksantoista vuoden aikana. ”Kirjeessä lukijalle” Locke kertoo, että teoksen ituna toimivat hänen ystäviensä kanssa käymänsä keskustelut. Kohdassa, jossa keskustelu vaikutti jumiutuvan, Locke huomautti, että se ei voinut jatkua ennen tarkkaa tutkimusta ”omista kyvyistämme ja [...] mitä olioita ymmärryksemme olivat, tai eivät olleet, soveltuneita käsittelemään”. Tämä keskustelu tapahtui noin vuonna 1671, ja samana vuonna Locke hahmotteli kaksi versiota tutkielmastaan. Hän jatkoi työtä sen parissa lähes kaksi vuosikymmentä, selventäen ja laajentaen perusnäkemystään.
Vaikka teos on päivätty vuodelle 1690, se julkaistiin jo edellisenä vuonna. Tällainen kirjojen päivääminen oli tuohon aikaan yleinen tapa.
Tutkielman II kirja esittelee Locken ideateorian, joka tekee eron passiivisesti saatuihin ”yksinkertaisiin ideoihin”, kuten 'punainen', 'makea', 'pyöreä' jne., ja aktiivisesti rakennetuihin ”monimutkaisiin ideoihin”, kuten luvut, syyt ja seuraukset, abstraktit ideat, ideat substansseista, yhtäläisyys sekä erilaisuus. Locke erottaa myös kappaleiden todella olemassa olevat ”primaariset ominaisuudet”, kuten muodon, liikkeen ja pienempien osien sijainnin, ja niiden ”sekundaariset ominaisuudet”, joilla on kyky saada meissä aikaan erilaisia aistimuksia, kuten 'punainen' ja 'makea'. Nämä toissijaiset ominaisuudet olivat Locken mukaan riippuvaisia ensisijaisista ominaisuuksista. Locke esittää myös teorian henkilökohtaisesta identiteetistä, tarjoten pääasiassa psykologisen perustelun.
Kirja III käsittelee kieltä, ja kirja IV tietoa, mukaan lukien intuitio, matematiikka, moraalifilosofia, luonnonfilosofia (”tiede”, scientia), usko ja mielipide.
Leibniz suuntasi teoksensa Nouveaux essais sur l’entendement humain Locken tutkielmaa vastaan.
Kirjallisuutta

Ayers, Michael: Locke: Ideat ja oliot.  ((Locke: Ideas and things, 1997.) Suomennos: Anssi Korhonen)  Helsingissä:  Otava, 2000.  ISBN 951-1-16177-6  Myös teoksessa Monk, Ray & Raphael, Frederic (toim.): Suuret filosofit II.  Helsingissä:  Otava, 2008.  ISBN 978-951-1-22308-5
Salmela, Sauli: Vesitettyä skolastiikkaa? Varhaismodernin subjektikäsityksen aristoteelisesta perustasta: Tuomas Akvinolaisen ja John Locken kognitioteorioiden vertailua.  (Väitöskirja: Tampereen yliopisto)  Tampere:  Tampere University Press, 2011.  ISBN 978-951-44-8592-3  Teoksen verkkoversio (PDF). (Arkistoitu – Internet Archive)
Aiheesta muualla

John Locke: An Essay Concerning Humane Understanding (englanniksi)
Volume 1 MDCXC, Based on the 2nd Edition, Books 1 and 2
Volume 2 MDCXC, Based on the 2nd Edition, Books 3 and 4
Alf Andersen

| Mitalit | Mitalit | Mitalit |  |
| --- | --- | --- | --- |
|  Alf Andersen |  Alf Andersen |  Alf Andersen |  |
Maa:   Norja
Miesten mäkihyppy
|  Olympialaiset  |  Olympialaiset  |  Olympialaiset  |  |
|  Kultaa | St. Moritz 1928 | mäkihyppy |  |
| MM-kilpailut  | MM-kilpailut  | MM-kilpailut  |  |
|  Pronssia | Vysoké Tatry 1935 | mäkihyppy |  |
Alf Steen Andersen (5. toukokuuta 1906 Drammen - 12. huhtikuuta 1975 Frogn, Norja) oli norjalainen mäkihyppääjä.
Andersenin uran menestyksekkäimmät vuodet ajoittuivat 1920- ja 1930-luvulle, jolloin hän oli maailman huipulla. 1928 talviolympialaisissa Sveitsin Sankt Moritzissa hän voitti mäkihypyssä olympiakultaa.
Toisen arvokisamitalinsa Andersen saavutti seitsemän vuotta myöhemmin 1935 Vysoké Tatryn MM-hiihdoista sijoituttuaan norjalaisten kolmoisvoittoon päättyneessä mäkihyppykilpailussa pronssille.
Arne Andersson

Arne Andersson (vasemmalla), juuri mailin maailmanennätyksen 4.06,2 juoksevan Gunder Häggin takana Göteborgissa 1. heinäkuuta 1942.
Arne Andersson (27. lokakuuta 1917 Trollhättan – 1. huhtikuuta 2009) oli ruotsalainen keskimatkojen juoksija. Hän juoksi 1940-luvulla kolmesti mailin juoksun maailmanennätyksen: vuonna 1942 hän sivusi kovan kilpakumppaninsa Gunder Häggin ennätystä 4.06,2, vuonna 1943 hän rikkoi Häggin ennätyksen ajalla 4.02,6 ja vuonna 1944 hän paransi oman ennätyksensä aikaan 4.01,6.
Anderssonilla oli vuosina 1943–1944 hallussaan myös 1 500 metrin juoksun maailmanennätys 3.45,0. Hän sai vuonna 1943 Svenska Dagbladetin kultamitalin.
Amyylimetakresoli

| Amyylimetakresoli |
| --- | --- |

Tunnisteet
IUPAC-nimi:  5-metyyli-2-pentyylifenoli
CAS-numero:  1300-94-3
PubChem CID:  14759
SMILES:  CCCCCC1=C(C=C(C=C1)C)O
Ominaisuudet
Molekyylikaava:  C12H18O
Moolimassa:  178,264 g/mol
Sulamispiste:  24 °C
Tiheys:  0,97 g/cm3
Liukoisuus veteen:  Ei liukene veteen
Amyylimetakresoli (C12H18O) on aromaattinen fenolijohdannaisiin kuuluva orgaaninen yhdiste. Yhdistettä voidaan käyttää antiseptisenä aineena.
Ominaisuudet ja käyttö

Huoneenlämpötilassa amyylimetakresoli on nestettä tai kiteistä ainetta. Yhdiste on veteen liukenematonta, mutta liukenee emäksiin ja moniin orgaanisiin liuottimiin esimerkiksi alkoholeihin, dietyylieetteriin ja asetoniin. Amyylimetakresoli estää  useiden bakteerien ja sienien kasvua ja tehoaa myös eräisiin viruksiin. Aineella on myös puuduttava vaikutus, koska se salpaa natriumionikanavia.
Amyylimetakresolia käytetään yhdessä 2,4-diklooribentsyylialkoholin kanssa kurkkukivun hoitamiseen tarkoitetuissa imeskelytableteissa ja sen teho on kohtalainen.
Aiheesta muualla

PubChem: Amylmetacresol (englanniksi)
DrugBank: Amylmetacresol (englanniksi)
Amrubisiini

| --- | --- |

Amrubisiini
Systemaattinen (IUPAC) nimi
(7S,9S)-9-asetyyli-9-amino-7-(4,5-dihydroksioksan-2-yyli)oksi-6,11-dihydroksi-8,10-dihydro-7H-tetraseeni-5,12-dioni
Tunnisteet
CAS-numero: 110267-81-7
ATC-koodi: L01DB10
PubChem CID: 178149
Kemialliset tiedot
Kaava: C25H25NO9 
Moolimassa: 483,46
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Intravenoosi
Amrubisiini (C25H25NO9) on antrasykliineihin kuuluva orgaaninen yhdiste. Yhdistettä voidaan käyttää lääketieteessä keuhkosyövän hoitoon.
Käyttö ja haittavaikutukset

Muiden antrasykliinien tavoin amrubisiinin teho syöpälääkkeenä perustuu toposiosmeraasi II-entsyymin estoon. Tällöin muun muassa syöpäsolujen DNA:n vaurioiden korjaaminen, RNA:n synteesi ja proteiinisynteesi estyvät. Lääke rekisteröitiin Japanissa keuhkosyövän hoitoon vuonna 2002 ja sitä tutkitaan Yhdysvalloissa hyväksyttäväksi harvinaislääkkeeksi keuhkosyövän hoitoon. Yhdisteen syöpäsoluja tuhoavat omianisuudet ovat voimakkaampia kuin useiden muiden antrasykliinien. Amrubisiinin lisäksi myös sen metaboliitti amrubisinoli (C25H27NO9) on lääkeaineena aktiivinen.
Amrubisiinin merkittävimpiä haittavaikutuksia ovat huonovointisuus sekä neutropenia ja trombosytopenia. Monille muille ryhmän lääkkeille tyypillistä sydäntoksisuutta yhdisteellä ei esiinny.
Synteesi

Amrubisiini on ensimmäinen täysin synteettisesti valmistettu antrasykliini. Muita valmistetaan bioteknisesti tai puolisynteettisesti. Yhdisteelle on kehitetty asymmetrinen synteesi, jonka lähtöaine on tetraliinijohdannainen.
Aiheesta muualla

Kyoto Encyclopedia of Genes and Genomes (KEGG): Amrubicin (englanniksi)
ChemBlink: Amrubicin (englanniksi)
Amnesty Internationalin kritiikki

Amnesty Internationalin tunnus.
Tässä artikkelissa käsitellään Amnesty Internationalia kohtaan esitettyä kritiikkiä.
Puolueettomuus

Amestyn luonne ja toiminta on muuttunut merkittävästi 1990- ja 2000-luvuilla. Perustamisestaan lähtien Amnesty keskittyi kampanjoimaan erityisesti mielipidevankien vapauttamiseksi. Toiminnan perustana olivat maakohtaisten tutkijoiden tekemät selvitykset. Amnestyn Head of Research Office (HORO) eli tutkimustoimiston johto tarkasti kaikki tiedot, ennen niiden käyttöä järjestön tiedotteissa. Puolueettomuutta pidettiin keskeisenä. Pierre Sanén pääsihteerikaudella, 1992-2001, tutkijoiden roolia vähennettiin ja jäsenaktiivisuus nähtiin tärkeämpänä. HORO lakkautettiin 1994 ja sen johtaja Malcolm Smart erosi Amnestysta.